Vinderen har altid ret, siger et gammelt ordsprog, som AaB gjorde til sit eget med mandagens ufortjente 2-0-sejr over Esbjerg på Aalborg Stadion. Med alt det held et tophold kan opdyrke, fik AaB hentet de tre point, der samtidig sendte holdet a point med FC Midtjylland i toppen af SAS Ligaen. Esbjerg var kampen igennem bedst i de fleste af spillets facetter. De blev bare overmatchet af det faktum, at fodbold ikke er nogen skønhedskonkurrence. Her drejer det sig om at lave mål. Og det kunne AaB og i særdeleshed Jeppe Curth, som stod for to flotte mål i en typisk kamp mellem et tophold og et mandskab fra ligaens mere beskedne region. /ritzau/

Opsummering:
Formstærke AaB er nu a point med FC Midtjylland i toppen af SAS Ligaen efter 2-0-sejr mod Esbjerg. AaB har hentet 22 point i de seneste otte kampe i SAS Ligaen.